हमलावर ने सारकोजी का गिरेबान पकड़ खींच लिया  
राष्ट्रपति दक्षिणपश्चिमी फ्रांस के ब्राक्स कस्बे में जब एक भीड़ में लोगों से हाथ मिला रहे थे तभी अचानक यह घटना घटी।
फ्रांसीसी राष्ट्रपति निकोलस सारकोजी को गुरुवार को उस समय असामान्य स्थिति का सामना करना पड़ा जब भीड़ में से निकलकर एक व्यक्ति ने उनका कंधा पकड़कर उन्हें करीब करीब गिरा डाला। सुरक्षाकर्मियों ने तुरंत हमलावर को दबोच कर हिरासत में ले लिया।  राष्ट्रपति दक्षिणपश्चिमी फ्रांस के ब्राक्स कस्बे में जब एक भीड़ में लोगों से हाथ मिला रहे थे तभी अचानक यह घटना घटी। सुरक्षा बल के एक अधिकारी ने अपना नाम नहीं जाहिर करते हुए बताया कि हमलावर निहत्था था। उसकी उम्र 32 साल की है और वह लोत एत गारोने का रहने वाला है और थिएटर कारोबार से जुडा है।  हमलावर को हिरासत में ले लिया गया और उससे पास के अगेन कस्बे में पूछताछ की जा रही है। फ्रांसीसी टेलीविजन के दृश्यों में दिखाया गया है कि सारकोजी लोगों से हाथ मिला रहे थे कि तभी एक व्यक्ति ने भीड से आकर उनका कंधा पकडकर उन्हें भीड की ओर खींचने का प्रयास किया। सारकोजी अपना संतुलन खोकर गिर पडे लेकिन तुरंत संभल गए। सुरक्षा कर्मियों ने हमलावर को दबोच लिया। सारकोजी के कार्यालय ने घटना पर तत्काल टिप्पणी नहीं की है।